Kanggo ngugemi kuwajiban jejering dhalang, miturut Nyi Wulan, para dhalang wanita uga tansah ngudi tambahing ilmu murih bisa netepi jejering dhalang utama kaya andharane RNg Ranggawarsita. Miturut Ranggawarsita, dhalang sing becik lan utama kuwi kudu pinunjul ing mardawa basa, mardawa lagu, sambegana, awicarita, parameng sastra, parameng kawi, nawung kridha lan mandraguna.
